สุนิตา ลีติกุล

สุนิตา จรรยาธนากร (สกุลเดิม ลีติกุล; เกิด 16 สิงหาคม พ.ศ. 2518) ชื่อเล่น โบ เป็นนักร้องหญิงลูกครึ่งไทย-อัฟกานิสถาน คุณพ่อเป็นคนอัฟกานิสถาน และคุณแม่เป็นคนไทย และยังมีเชื้อสายจีน, มอญ, ลาว และพม่า เธอเกิดที่จังหวัดสงขลา แต่มาเติบโตที่ย่านรังสิต เนื่องจากคุณตาของเธอเป็นลาวกับจีน เพราะคุณทวดของเธออยู่สปป.ลาว ส่วนคุณยายเป็นพม่ากับมอญ หลังจากโบสอบเทียบจนจบชั้นมัธยมศึกษาปีที่ 6 ได้ตัดสินใจเดินถือเทปคาสเซ็ท ที่อัดเสียงร้องของเธอ ไปยื่นให้กับทางบริษัทแกรมมี่เพื่อที่จะสมัครเป็นนักร้องในสังกัด 
และได้เซ็นสัญญากับแกรมมี่ในปี พ.ศ. 2536 ในวัยเพียง 18 ปีเท่านั้น ในระหว่างที่เข้าเรียนด้านการร้องเพลงอย่างจริงจัง ก็ได้ร้องคอรัสให้กับศิลปินมากมาย รวมทั้งได้ร้องเพลงประกอบละครต่าง ๆ เช่น ลัดฟ้ามาหารัก, พริกขี้หนูกับหมูแฮม ฯลฯ  
สุนิตาสมรสกับฝันเด่น จรรยาธนากร นักร้องดูโอ้ฝันดี-ฝันเด่น ซึ่งทั้งคู่ได้พบรักและคบหาดูใจกันมายาวนานถึง 10 ปี เมื่อวันที่ 17 มกราคม พ.ศ. 2548 มีบุตรสาว คือ พิชชารีย์ จรรยาธนากร (ชื่อเล่น : ฮานิ)

**ประวัติ**
จุดเริ่มต้นบนถนนสายดนตรีของ โบ สุนิตา เธอเข้าสู่วงการบันเทิงด้วยการเดินเข้ามาส่งเทปคาสเซ็ทเดโมบันทึกเสียงร้องที่แกรมมี่ด้วยตัวเอง และได้เซ็นสัญญาเป็นศิลปินฝึกหัดเมื่อปี พ.ศ. 2536 ด้วยวัยเพียง 18 ปี ซึ่งเธอเข้ามาพร้อมกับศิลปินรุ่นพี่อย่าง ธนชัย อุชชิน, รัดเกล้า อามระดิษ และ ตรัย ภูมิรัตน โดยโบเริ่มต้นทำงานเบื้องหลังให้กับศิลปินหลายคน ทั้งร้องคอรัส และร้องไกด์ ให้กับนักร้องชื่อดังมากมาย เช่น คริสติน่า อากีล่าร์, ทาทา ยัง, นัท มีเรีย, เจ เจตริน, พาเมล่า เบาว์เด้น เป็นต้น ก่อนจะมีซิงเกิลแรกเป็นของตัวเอง นั่นคือเพลง "ยังรักกันอยู่ใช่ไหม" ซึ่งเป็นเพลงประกอบละครเรื่อง ลัดฟ้ามาหารัก ทางช่อง 5
เธอเป็นที่รู้จักจากเพลง "อยากให้เธออยู่ตรงนี้" ซึ่งเป็นเพลงประกอบละครโทรทัศน์เรื่อง พริกขี้หนูกับหมูแฮม ออกอากาศในปีพ.ศ. 2538 ก่อนจะมีอัลบั้มเดี่ยวของเธออกมาในภายหลัง ภายใต้สังกัดจีเอ็มเอ็ม แกรมมี่
ในปี พ.ศ. 2539 โบ สุนิตา มาพร้อมกับงานเพลงชุดแรกชื่อว่า "Beau" ภายใต้สังกัดแกรมมี่ แกรนด์ ในเครือจีเอ็มเอ็ม แกรมมี่ งานดนตรีป๊อบร็อค หนักแน่น และแฟชั่นที่สะดุดตาในชุดกะลาสีเรือ เพียงแค่เพลงแรกที่เปิดตัว "ฉันรู้" ก็ทำให้โบโด่งดังเพียงชั่วข้ามคืน และตามมาด้วยด้วยเพลงที่ฮิตอีกมากมาย อาทิ ไม่อยากรักคน (ที่ไม่อยากรักเรา), เธอไม่เคยถาม, หลับสบายไหม, ไม่มีอีกแล้ว, อยู่คนเดียว, พรุ่งนี้ (จะไปกับเธอ), อธิษฐาน เป็นต้น ด้วยเสียงร้องที่ไพเราะและพลังเสียงที่มีเอกลักษณ์ ทำให้ชื่อของ โบ สุนิตา โด่งดังไปทั่วประเทศ กลายเป็นอัลบั้มอันดับหนึ่งแห่งปี พ.ศ. 2539 ซึ่งอยู่ภายใต้การดูแลของปอนด์ ธนา ลวสุต ซึ่งทุกเพลงในอัลบั้มนี้ล้วนเป็นเพลงที่ได้รับความนิยมทั้งสิ้น จึงทำให้มียอดขายทะลุหนึ่งล้านตลับภายในเวลาเพียง 28 วันเท่านั้น นับเป็นอัลบั้มแรกที่มียอดจำหน่ายถึงหนึ่งล้านตลับเร็วที่สุด
ในปีเดียวกัน โบได้สร้างปรากฏการณ์ล้านตลับจากอัลบั้มแรกจึงเป็นที่มาของอัลบั้มฉลองยอดขายในชุดนี้ชื่อ "Beau 1,000,000 Copies Celebration" ที่ทำสถิติทะลุ 1 ล้านตลับอีกครั้ง โดยมีเพลงเปิดตัวเพื่อขอบคุณแฟนเพลง คือเพลง "ขอเป็นคนของเธอ" รวมยอดขายทั้ง 2 ปกมากถึง 2,900,000 ชุด ถือเป็นอัลบั้มที่มียอดขายสูงสุดเป็นอันดับ 2 ของนักร้องหญิงแกรมมี่
ในปี พ.ศ. 2540 กับอัลบั้ม "Beau Light" เป็นอัลบั้มที่เกิดจากความรู้สึกของหลายคนที่อยากฟังเพลงสบาย ๆ ดนตรีง่าย ๆ และ "โบ สุนิตา" ยังคงร้องคอรัสเองในเพลงอีกด้วย และเพื่อฉลอง ครบล้านตลับติดต่อกัน 2 อัลบั้มเป็นการยืนยันความเป็นนักร้องอันดับ 1 แนวดนตรีในชุดนี้เป็นอคูสติค อีพี มีทั้งหมด 4 เพลงประกอบด้วยเพลงใหม่ "พรุ่งนี้จะรักฉันไหม" และเพลงเก่าที่เรียบเรียงใหม่ในเวอร์ชันอคูสติคอีก 3 เพลง อยากให้เธออยู่ตรงนี้, ขอเป็นคนของเธอ, ไม่มีอีกแล้ว แม้จะเป็นอีพีอัลบั้ม แต่อัลบั้มชุดนี้ก็ยังมียอดขายสูงเกิน 600,000 ชุด
ปีถัดมาคือปี พ.ศ. 2541 มากับงานเพลงอัลบั้มชุดที่ 2 "Super Beau" หลังจากการใช้เวลากว่า 10 เดือน กับการทำงานในห้องอัด การร้องเพลงในชุดนี้ "โบ สุนิตา" ยังคงโชว์ไสตล์การร้องที่เป็นเอกลักษณ์ของเธอ โดยเฉพาะกับเสียงหายใจ พลังเสียงร้องในท่อนโซโล่ แต่จะร้องให้กระชับขึ้น และตัวโน้ตใช้เสียงสูงกว่าเดิมในเพลงเร็ว แนวเพลงในอัลบั้มเป็นแนวอคูสติค-ร็อก และมีซาวน์ดนตรีเพิ่มความหนักแน่น เพลงที่น่าฟังเช่น รักซะแล้ว, เสียใจ, ฉันจะจำเธอแบบนี้, เห็นน้ำตาฉันไหม เป็นต้น โดยอัลบั้มชุดนี้มียอดขายสูงถึง 880,000 ชุด
พ.ศ. 2542 อัลบั้ม "Miracle" อัลบั้มอีกชุดของ "โบ สุนิตา" แนวเพลงในชุดนี้จะเป็นร็อก มีกีตาร์เข้ามามีบทบาทมากเป็นพิเศษ บ่งบอกซาวน์ในยุค 70 แต่ก็ยังพัฒนาให้เป็นดนตรีที่ร่วมสมัย เพลงที่น่าฟังในอัลบั้มนี้ "อัศจรรย์" เพลงแนวสนุกเข้มในจังหวะกลองเด่นที่คอรัส ฟังแล้วมีความหมาย "ไม่มีหัวใจทำไมไม่บอก" เป็นแนว บ็อปร็อกซาวน์ในยุค 70 มีเครื่องดนตรีเพียง 3 ชิ้นเท่านั้น เป็นเพลงที่ฟังง่าย และโบร้องได้สนุก น้ำเสียงออกมาจากใจจริง ๆ และอัลบั้มชุดนี้สามารถทำยอดขายได้ 600,000 ชุด
พ.ศ. 2544 โบได้มีงานเพลงชุดที่ 4 ชื่อว่า "รักยิ่งใหญ่จากชายคนหนึ่ง" โดยมีเพลงฮิตคือ อย่าบอกให้ฉันไป, รักยิ่งใหญ่จากชายคนหนึ่ง และเพลง เกลียดเธอไม่ลง ในอัลบั้มนี้ยังมีเพลงพิเศษอีก 1 เพลงคือ "กีรติ" ซึ่งเป็นเพลงประกอบภาพยนตร์ ข้างหลังภาพ โดยอัลบั้มชุดนี้สามารถสร้างยอดขายได้ 610,000 ชุด
และในปีเดียวกัน ยังมีอัลบั้มพิเศษ "Non Electric Project" ที่รวบรวมเพลงของ โบ สุนิตา มาเปลี่ยนดนตรีเป็นแนวอะคูสติก อัลบั้มชุดนี้สามารถทำยอดขายได้เกิน 400,000 ชุด
พ.ศ. 2547 งานเพลงชุดที่ 5 "Enjoy" ของ "สุนิตา ลีติกุล" กับเพลงแนวป๊อปร็อก ที่ใช้เวลาบ่มเคี่ยวประมาณ 2 ปี ทุกเพลงในอัลบั้ม โบเป็นคนร้องไกด์เองหมด ออกแบบการร้อง ปรับเนื้อเพลง จัดสัดส่วนคำใหม่ แต่ละเพลงจะมีเนื้อหา ภาษา และดนตรีที่ไม่เหมือนกัน ทั้งเรื่องราวความรักและในชีวิตประจำวันที่ทุกคนสัมผัสได้ นอกจากนี้ โบยังได้เขียนเนื้อเพลงเองด้วยในเพลง "จาก...ลมหายใจ" โดยอัลบั้มชุดนี้ยังมียอดขายสูงถึง 580,000 ชุด แม้จะเป็นยุคที่เทปและซีดีเถื่อนระบาดอย่างหนัก
พ.ศ. 2549 อัลบั้ม "Music" ผลงานเพลงชุดที่ 6 ของโบหลังห่างหายจากอัลบั้มก่อนหน้าไปนาน 2 ปี ซึ่งเป็นการรวบรวมประสบการณ์บนเส้นทางสายดนตรีกว่า 9 ปีของเธอ กลั่นกรองมาเป็น 10 เพลงในอัลบั้ม ภายใต้พื้นฐานดนตรีป๊อปร็อกและอะคูสติกร็อกที่เข้มข้นขึ้น และเติมด้วยสีสันดนตรีแนวบลูส์ โซล และ อาร์แอนด์บี ทำให้เธอคว้ารางวัลศิลปินหญิงยอดเยี่ยม สีสันอวอร์ดส 2551
ในปัจจุบันยังมีผลงานเพลงอยู่บ้าง เช่น ร้องเพลงประกอบละคร และ ร้องคอรัส
พ.ศ. 2561 โบได้เข้าประกวด The Mask Project A มาในชุดหน้ากากกระต่ายป่า อยู่ในกลุ่ม Jungle War เป็นรองแชมป์ รอบแรกใช้เพลง Mercy (Duffy) รอบ Semi Final ใช้เพลง แสงสุดท้าย (Bodyslam) รอบ Final ใช้เพลง Impossible (Shontelle) และ ความคิด (ร้องร่วมกับหน้ากากอีกาเหล็ก)

**ผลงาน**

**สตูดิโออัลบั้ม**
 ตัวหนังสือ ตัวหนา คือเพลงที่มีการปล่อยมิวสิควีดีโอออกมา

**อัลบั้มพิเศษฉลองยอดขาย**

**มินิอัลบั้ม (อีพี)**

**อัลบั้มพิเศษ และอัลบั้มรวมเพลงฮิต**
 The Very Best Of โบ สุนิตา (2543)- Non Electric Project (2544)- I Am Beau (2545)- สีฟ้า Project Deep Blue เพลง "ปล่อย" (2549)- My Inspiration (2551)- Forever Love Hits by โบ สุนิตา (2553)- Best of Beau Sunita (2556)- Beau Sunita 50 Best Hits (2559)- Signature Collection of Beau Sunita (2561)- GRAMMY X RS Best Hits BEAU * PARN ร่วมกับ ปาน ธนพร (Collector's Vinyl Limited Edition จัดจำหน่ายโดย GMM Music : พ.ศ.2567)

**ซิงเกิ้ล**
 เพลง "เพลงพิเศษ" (คอนเสิร์ต ทำบุญหวังผล 3 # ตอนพิเศษ) (2557)- เพลง "ให้ความคิดถึงได้ทำงาน feat.ปอนด์ ธนา" (2557)- เพลง "เธอคือ" (บรรจุอยู่ในอัลบั้ม CAFE LOVE SONGS) (2558)- เพลง "วันหนึ่ง" ร้องร่วมกับ ปองกูล สืบซึ้ง (Stage Fighter Round 2 Concert) (2560)- เพลง "ความรักครั้งสุดท้าย" (2561)- เพลง "ฉันไม่รู้" (Rhythm of Beau Sunita Concert) (2562)- เพลง "รักตั้งแต่แรก" ร้องร่วมกับ น้องฮานิ (เพลงนี้แต่งโดย บอย โกสิยพงษ์ และ ธารณ ลิปตพัลลภ) (2565)

**ผลงานเพลงลูกทุ่ง**
 ดาวเรืองดาวโรย (ต้นฉบับ : พุ่มพวง ดวงจันทร์)- ดอกหญ้าในป่าปูน (ต้นฉบับ : ต่าย อรทัย)

**เพลงประกอบละครและภาพยนตร์**
 ยังรักกันอยู่ใช่ไหม : เพลงประกอบละคร ลัดฟ้ามาหารัก- อยากให้เธออยู่ตรงนี้ : เพลงประกอบละคร พริกขี้หนูกับหมูแฮม- พี่ชายที่แสนดี : เพลงประกอบละคร พี่ชายที่แสนดี- ขอแค่ฝัน : เพลงประกอบละคร เกมรักพยาบาท- แค่คำคำเดียว : เพลงประกอบละคร โดดเดี่ยวไม่เดียวดาย- กีรติ : เพลงประกอบภาพยนตร์ ข้างหลังภาพ- รักครั้งสุดท้าย : เพลงประกอบละคร เมืองมายา เดอะซีรีส์- คุณจะรู้บ้างไหม : เพลงประกอบละคร แก้วลืมคอน- เมื่อรักทักทาย : เพลงประกอบละคร แหวนดอกไม้- วันใหม่ : เพลงประกอบซีรีส์ละคร เซน...สื่อรักสื่อวิญญาณ- อยากมีชีวิตเพื่อเธอ (feat. อ๊อฟ ปองศักดิ์) : เพลงประกอบละคร ใจร้าว- เกลียดเธอไม่ลง เพลงประกอบละคร บ่วงร้ายพ่ายรัก- คนใจร้าย : เพลงประกอบละคร ขุนศึก- รักปนทรมาน : เพลงประกอบละคร เสน่หาเงินตรา- ใจเธอทำด้วยอะไร : ประกอบละคร ภูผาแพรไหม- ถึงเธออีกคน : เพลงประกอบละคร ปลาไหลป้ายแดง- เลือกแล้วคือเธอ : เพลงประกอบละคร ลูกทาส- ไม่คู่ควรได้รักเธอ  : เพลงประกอบละคร เลื่อมสลับลาย- เพลงรักจากฉัน : เพลงประกอบละคร ปดิวรัดา- เจ็บก็ยังจำ : เพลงประกอบละคร วิมานเมขลา- สักวันน้ำตาจะหมดไป : เพลงประกอบละคร เลือดรักทระนง- คนหมดราคา : เพลงประกอบละคร รักกระชากใจ เดอะซีรีส์ ตอน ผัวชั่วคราว- รักซ้ำรอย : เพลงประกอบละคร บ่วงนฤมิต- สายใย  : เพลงประกอบละคร ซีรีส์ลูกผู้ชาย ตอนปัทม์

**เพลงที่มีชื่อเสียง และซิงเกิล**
# ฉันรู้
# เธอไม่เคยถาม
# ไม่มีอีกแล้ว
# อยู่คนเดียว
# พรุ่งนี้ (จะไปกับเธอ)
# อธิษฐาน
# ขอเป็นคนของเธอ
# หัวใจตกงาน 
# ต้องชดใช้
# พรุ่งนี้จะรักฉันไหม
# อยากให้เธออยู่ตรงนี้ (เพลงประกอบละคร พริกขี้หนูกับหมูแฮม)
# เสียใจ
# เทน้ำบนกองทราย
# เห็นน้ำตาฉันไหม
# ตามใจ
# ฉันจะจำเธอแบบนี้
# อัศจรรย์
# แค่คำว่ารัก
# ขอแค่ฝัน  (เพลงประกอบละคร เกมรักพยาบาท)
# บอกอะไรป่านนี้
# ไม่ขอรับรู้
# สักวันต้องได้ดี
# อย่าบอกให้ฉันไป
# รักยิ่งใหญ่จากชายคนหนึ่ง
# กีรติ (เพลงประกอบภาพยนตร์ ข้างหลังภาพ)
# พี่ชายที่แสนดี (เพลงประกอบละคร พี่ชายที่แสนดี)
# รักครั้งสุดท้าย (เพลงประกอบละคร เมืองมายา เดอะซีรีส์)
# ยังรักกันอยู่ใช่ไหม (เพลงประกอบละคร ลัดฟ้ามาหารัก)
# ค้นใจ
# เมื่อไหร่ดีพี่
# ถ้าเธอพร้อม ฉันก็พร้อม
# เจ้าหญิงในนิยาย
# เธอรู้ได้ยังไง
# รักแท้หรือแค่เหงา
# ฝากตามเขาที
# หนึ่งในไม่กี่คน
# คุณจะรู้บ้างไหม  (เพลงประกอบละคร แก้วลืมคอน)
# อยากมีชีวิตเพื่อเธอ (เพลงประกอบละคร ใจร้าว)
# วันใหม่ (เพลงประกอบซีรีส์ เซน...สื่อรักสื่อวิญญาณ)
# ส่องกระจก
# คนใจร้าย (เพลงประกอบละคร ขุนศึก)
# เลือกแล้วคือเธอ (เพลงประกอบละคร ลูกทาส)
# เพลงรักจากฉัน (เพลงประกอบละคร ปดิวรัดา)
# เจ็บก็ยังจำ (เพลงประกอบละคร วิมานเมขลา)
# สักวันน้ำตาจะหมดไป (เพลงประกอบละคร เลือดรักทระนง)

**ผลงานการคอรัสให้ศิลปินจีเอ็มเอ็ม แกรมมี่**
 อัลบั้ม "เพราะใจไม่เหมือนเดิม" ศิลปิน จักรพันธ์ ครบุรีธีรโชติ (พ.ศ. 2537)- อัลบั้ม "Pretty P'" ศิลปิน พาเมล่า เบาว์เด้น (พ.ศ. 2538)- อัลบั้ม "ไปกันใหญ่" ศิลปิน ปั่น ไพบูลย์เกียรติ (พ.ศ. 2538)- อัลบั้ม "สุริยคราส" ศิลปิน ไมโคร (พ.ศ. 2538)- อัลบั้ม "ขนนกกับดอกไม้" ศิลปิน ธงไชย แมคอินไตย์ (พ.ศ. 2538)
*อัลบั้ม "Moving Mos" ศิลปิน มอส ปฏิภาณ (พ.ศ. 2538)- อัลบั้ม "อมิตา ทาทา ยัง" ศิลปิน ทาทา ยัง (พ.ศ. 2538)- อัลบั้ม "Solo" ศิลปิน นรศักดิ์ รัตนเวโรจน์ (พ.ศ. 2538)- อัลบั้ม "มิคกี้" ศิลปิน มิคกี้ ปิยะวัฒน์ (พ.ศ. 2538)- อัลบั้ม "Y Not 7" ศิลปิน วายน็อตเซเว่น (พ.ศ. 2538)- อัลบั้ม "Choola..choola" ศิลปิน เจ เจตริน (พ.ศ. 2538)- อัลบั้ม "ดอกไม้เปลี่ยนสี" ศิลปิน อรวี สัจจานนท์ (พ.ศ. 2538)
*อัลบั้ม "ศรัณย่า" ศิลปิน ศรัณย่า ส่งเสริมสวัสดิ์ (พ.ศ. 2538)- อัลบั้ม "1,000,000 Copies Celebration" ศิลปิน ทาทา ยัง (พ.ศ. 2538)- อัลบั้ม "อำพลเมืองดี" ศิลปิน อำพล ลำพูน (พ.ศ. 2538)- อัลบั้ม "6.2.12" ศิลปิน คริสติน่า อากีล่าร์, เจ เจตริน, มอส ปฏิภาณ, ยูเอชที, ทาทา ยัง และ นัท มีเรีย (พ.ศ. 2539)- อัลบั้ม "NAT MYRIA BENEDETTI" ศิลปิน นัท มีเรีย (พ.ศ. 2539)- อัลบั้ม "DREAM" ศิลปิน ธงไชย แมคอินไตย์ (พ.ศ. 2539)- อัลบั้ม "Fly 12 ปีก" ศิลปิน ฟลาย (พ.ศ. 2539)- อัลบั้ม "Room No.3" ศิลปิน มาช่า วัฒนพานิช (พ.ศ. 2539)- อัลบั้ม "Voice From the Heart เสียงจากหัวใจ" ศิลปิน มาลีวัลย์ เจมีน่า (พ.ศ. 2539)- อัลบั้ม "โลโซไซตี้" ศิลปิน โลโซ (พ.ศ. 2539)
*อัลบั้ม "Summer Time" ศิลปิน ยูเอชที (พ.ศ. 2539)
*อัลบั้ม "Amp-Da" ศิลปิน แอม เสาวลักษณ์-ศักดา พัทธสีมา (พ.ศ. 2540)
*อัลบั้ม "GOLDEN EYE" ศิลปิน คริสติน่า อากีล่าร์ (พ.ศ. 2540)
*อัลบั้ม "Unreleased" ศิลปิน ธงไชย แมคอินไตย์ (พ.ศ. 2540)
*อัลบั้ม "ทางไกล" ศิลปิน ไมโคร (พ.ศ. 2540)
*อัลบั้ม "มิคกี้ 2" ศิลปิน มิคกี้ ปิยะวัฒน์ (พ.ศ. 2540)
*อัลบั้ม "Six" ศิลปิน วายน็อตเซเว่น (พ.ศ. 2540)
*อัลบั้ม "บางอ้อ" ศิลปิน อัสนี วสันต์ (พ.ศ. 2540)
*อัลบั้ม "นาวิน ต้าร์" ศิลปิน นาวิน ต้าร์ (พ.ศ. 2540)
*อัลบั้ม "Mos แมวหมู่" ศิลปิน มอส ปฏิภาณ (พ.ศ. 2540)
*อัลบั้ม "หิน ผา กา ดาบ" ศิลปิน ปีเตอร์ คอร์ป ไดเรนดัล (พ.ศ. 2540)
*อัลบั้ม "Catarock" ศิลปิน จิระศักดิ์ ปานพุ่ม (พ.ศ. 2540)- อัลบั้ม "Fly Acoustic" ศิลปิน ฟลาย (พ.ศ. 2540)- อัลบั้ม "NAT SUGAR FREE" ศิลปิน นัท มีเรีย (พ.ศ. 2541) - อัลบั้ม "ธงไชย เซอร์วิส" ศิลปิน ธงไชย แมคอินไตย์ (พ.ศ. 2541) - อัลบั้ม "เหมือนเดิมเติมน้ำแข็ง" ศิลปิน นาวิน ต้าร์ (พ.ศ. 2541) - อัลบั้ม "For The Road" ศิลปิน ศักดา พัทธสีมา (พ.ศ. 2541) - อัลบั้ม "J:Day" ศิลปิน เจ เจตริน (พ.ศ. 2541)- อัลบั้ม "โลโซ เอ็นเตอร์เทนเม้นท์" ศิลปิน โลโซ (พ.ศ. 2541)- อัลบั้ม "ประเทือง" ศิลปิน ไท ธนาวุฒิ (พ.ศ. 2541)- อัลบั้ม "ยาใจคนจน" ศิลปิน ไมค์ ภิรมย์พร (พ.ศ. 2541)- อัลบั้ม "Mos Patiparn ปาร์ตี้" ศิลปิน มอส ปฏิภาณ (พ.ศ. 2541)- อัลบั้ม "ประเทศไทย I Love You" ศิลปิน อัมรินทร์ นิติพน (พ.ศ. 2541)- อัลบั้ม "ใจดีสู้เสือ" ศิลปิน เสือ ธนพล (พ.ศ. 2541)- อัลบั้ม "คืนสุดท้าย" ศิลปิน นันทิดา แก้วบัวสาย (พ.ศ. 2541)- อัลบั้ม "ชั้นหนึ่ง (1st Floor)" ศิลปิน แอม เสาวลักษณ์ (พ.ศ. 2541)- อัลบั้ม "กะโปโล" ศิลปิน นิโคล เทริโอ (พ.ศ. 2541)- อัลบั้ม "ทาทารีมิกซ์" ศิลปิน ทาทา ยัง (พ.ศ. 2541)- อัลบั้ม "ใหม่ แผลงฤทธิ์" ศิลปิน ใหม่ เจริญปุระ (พ.ศ. 2541)- อัลบั้ม "ตองหนึ่ง" ศิลปิน ภัครมัย โปตระนันทน์ (พ.ศ. 2541)- อัลบั้ม "กะลา" ศิลปิน กะลา (พ.ศ. 2542)- อัลบั้ม "ตู้เพลงสามัญประจำบ้าน" ศิลปิน ธงไชย แมคอินไตย์ (พ.ศ. 2542)- อัลบั้ม "Magic Peter" ศิลปิน ปีเตอร์ คอร์ป ไดเรนดัล (พ.ศ. 2542)- อัลบั้ม "Rock & Roll" ศิลปิน โลโซ (พ.ศ. 2542)- อัลบั้ม "Yeah!" ศิลปิน วายน็อตเซเว่น (พ.ศ. 2542)- อัลบั้ม "อัมรินทร์พาซ่า" ศิลปิน อัมรินทร์ นิติพน (พ.ศ. 2542)- อัลบั้ม "ไท-พิเศษ (ระหว่างทาง)" ศิลปิน ไท ธนาวุฒิ (พ.ศ. 2542)- อัลบั้ม "หมวยนี่คะ" ศิลปิน ไชน่า ดอลส์ (พ.ศ. 2542)- อัลบั้ม "แอมเอง" ศิลปิน แอม เสาวลักษณ์ (พ.ศ. 2542)- อัลบั้ม "ตองสองตา" ศิลปิน ภัครมัย โปตระนันทน์ (พ.ศ. 2542)- อัลบั้ม "บุษบาหน้าเป็น" ศิลปิน นิโคล เทริโอ (พ.ศ. 2542)- อัลบั้ม "มิ้นท์" ศิลปิน Silly Fools (พ.ศ. 2543)- อัลบั้ม "คนใช้ชีวิต" ศิลปิน เสือ ธนพล (พ.ศ. 2543)- อัลบั้ม "J-Fight" ศิลปิน เจ เจตริน (พ.ศ. 2543)- อัลบั้ม "Rock Up" ศิลปิน วายน็อตเซเว่น (พ.ศ. 2543)- อัลบั้ม "Fly 2 K" ศิลปิน ฟลาย (พ.ศ. 2543)- อัลบั้ม "คนเดินถนน" ศิลปิน พลพล (พ.ศ. 2543)- อัลบั้ม "ซาซ่า ซีทู" ศิลปิน ซาซ่า (พ.ศ. 2543)- อัลบั้ม "ผู้ชายกับสายน้ำ" ศิลปิน มิคกี้ (พ.ศ. 2543)- อัลบั้ม "X-Ray" ศิลปิน ปีเตอร์ คอร์ป ไดเรนดัล (พ.ศ. 2543)- อัลบั้ม "นิราศร็อค" ศิลปิน อัมรินทร์ นิติพน (พ.ศ. 2543)- อัลบั้ม "สดุดี" ศิลปิน โจ ก้อง (พ.ศ. 2543)- อัลบั้ม "ลงเอย พี่น้องร้องเพลงอัสนี วสันต์ 1" รวมศิลปินแกรมมี่ (พ.ศ. 2543)- อัลบั้ม "ใจเป็นหนึ่ง" ศิลปิน ไท ธนาวุฒิ (พ.ศ. 2543)- อัลบั้ม "China More" ศิลปิน ไชน่า ดอลส์ (พ.ศ. 2543) - อัลบั้ม "Around The Clock" ศิลปิน แคทรียา อิงลิช (พ.ศ. 2544)- อัลบั้ม "Mr.Mos ตอน Happy Trip...สลัด สะบัด" ศิลปิน มอส ปฏิภาณ (พ.ศ. 2544)- อัลบั้ม "333 (ตอง 3)" ศิลปิน ภัครมัย โปตระนันทน์ (พ.ศ. 2544)- อัลบั้ม "Be Cool" ศิลปิน ปั่น ไพบูลย์เกียรติ (พ.ศ. 2544)- อัลบั้ม "นอกคอก" ศิลปิน กะลา (พ.ศ. 2544)- อัลบั้ม "ฟลายแมน" ศิลปิน ฟลาย (พ.ศ. 2544)- อัลบั้ม "เทพฯ นิยาย" ศิลปิน ศักดา พัทธสีมา (พ.ศ. 2544)- อัลบั้ม "Version 4.0" ศิลปิน ปีเตอร์ คอร์ป ไดเรนดัล (พ.ศ. 2544)- อัลบั้ม "ของขึ้น" ศิลปิน อัมรินทร์ นิติพน (พ.ศ. 2544)- อัลบั้ม "Losoland" ศิลปิน โลโซ (พ.ศ. 2544)- อัลบั้ม "ปกแดง" ศิลปิน โลโซ (พ.ศ. 2544)- อัลบั้ม "ติ๊งหน่อง (มาแล้วค่ะ)" ศิลปิน ไชน่า ดอลส์ (พ.ศ. 2544)- อัลบั้ม "นิโคลพันธุ์ดุ" ศิลปิน นิโคล เทริโอ (พ.ศ. 2544)- อัลบั้ม "ซาซ่า วีซ่า" ศิลปิน ซาซ่า (พ.ศ. 2544)- อัลบั้ม "Taxi" ศิลปิน แท็กซี่ (พ.ศ. 2544)- อัลบั้ม "Thongchai Smile Club" ศิลปิน ธงไชย แมคอินไตย์ (พ.ศ. 2544)- อัลบั้ม "One" ศิลปิน แคลช (พ.ศ. 2544)- อัลบั้ม "Teerapat" ศิลปิน ธีรภัทร์ สัจจกุล (พ.ศ. 2544)- อัลบั้ม "Palmy" ศิลปิน อีฟ ปานเจริญ (พ.ศ. 2544)- อัลบั้ม "รักเอย" ศิลปิน พลพล (พ.ศ. 2544)- อัลบั้ม "ยังยิ้มได้" ศิลปิน พลพล (พ.ศ. 2545)- อัลบั้ม "Special 11" ศิลปิน มอส ปฏิภาณ (พ.ศ. 2545)- อัลบั้ม "ปกติ" ศิลปิน AB Normal (พ.ศ. 2545)- อัลบั้ม "หัวโบราณ" ศิลปิน นครินทร์ กิ่งศักดิ์ (พ.ศ. 2545)- อัลบั้ม "Juicy" ศิลปิน Silly Fools (พ.ศ. 2545)- อัลบั้ม "คนรักกัน" ศิลปิน ไอ-แซ็ค (พ.ศ. 2545)- อัลบั้ม "Zeal" ศิลปิน ซีล (พ.ศ. 2545)- อัลบั้ม "จินตนาการ" ศิลปิน อัสนี วสันต์ (พ.ศ. 2545)- อัลบั้ม "ยินยอม พี่น้องร้องเพลงอัสนี วสันต์ 2" รวมศิลปินแกรมมี่ (พ.ศ. 2545)- อัลบั้ม "China แดง" ศิลปิน ไชน่า ดอลส์ (พ.ศ. 2545)- อัลบั้ม "ชุดรับแขก" ศิลปิน ธงไชย แมคอินไตย์ (พ.ศ. 2545)- อัลบั้ม "Kanyakorn" ศิลปิน เอิร์น กัลยกร นาคสมภพ (พ.ศ. 2545)- อัลบั้ม "My Name Is Kala" ศิลปิน กะลา (พ.ศ. 2546)- อัลบั้ม "ซาวด์เช็ค" ศิลปิน แคลช (พ.ศ. 2546)- อัลบั้ม "นันทิดา คนที่แสนดี" ศิลปิน นันทิดา แก้วบัวสาย (พ.ศ. 2546)- อัลบั้ม "Amp-Au" ศิลปิน แอม เสาวลักษณ์-อุ๊ หฤทัย (พ.ศ. 2546)- อัลบั้ม "7 สิงหา" ศิลปิน เสกสรรค์ ศุขพิมาย (พ.ศ. 2546)- อัลบั้ม "Go On" ศิลปิน โปเตโต้ (พ.ศ. 2546)- อัลบั้ม "Stay" ศิลปิน อีฟ ปานเจริญ (พ.ศ. 2546)- อัลบั้ม "หัวใจเดินทาง" ศิลปิน นิโคล เทริโอ (พ.ศ. 2546)- อัลบั้ม "ตอง 4" ศิลปิน ภัครมัย โปตระนันทน์ (พ.ศ. 2546)- อัลบั้ม "อำ อ่ำ อ้ำ อ๊ำ อ๋ำ" ศิลปิน อัมรินทร์ นิติพน (พ.ศ. 2546)- อัลบั้ม "Full Option" ศิลปิน แท็กซี่ (พ.ศ. 2546)- อัลบั้ม "เป็นไท" ศิลปิน ไท ธนาวุฒิ (พ.ศ. 2546)- อัลบั้ม "เบิร์ด เสก" ศิลปิน ธงไชย แมคอินไตย์-เสกสรรค์ ศุขพิมาย (พ.ศ. 2547)- อัลบั้ม "Endorphine" ศิลปิน เอ็นโดรฟิน (พ.ศ. 2547)- อัลบั้ม "Red Message" ศิลปิน U.H.T. (พ.ศ. 2547)- อัลบั้ม "Pat" ศิลปิน สุธาสินี พุทธินันทน์ (พ.ศ. 2547)- อัลบั้ม "Seven" ศิลปิน บิ๊กแอส (พ.ศ. 2547)- อัลบั้ม "Trip" ศิลปิน ซีล (พ.ศ. 2547)- อัลบั้ม "อ่ำ อุดมสุข" ศิลปิน อัมรินทร์ นิติพน (พ.ศ. 2547)- อัลบั้ม "May Love Remain" ศิลปิน แอม เสาวลักษณ์ (พ.ศ. 2548)- อัลบั้ม "วอลลุ่ม วัน" ศิลปิน ธงไชย แมคอินไตย์ (พ.ศ. 2548)- อัลบั้ม "สักวา" ศิลปิน เอ็นโดรฟิน (พ.ศ. 2548)- อัลบั้ม "Space" ศิลปิน ซีล (พ.ศ. 2548)- อัลบั้ม "Mos Patiparn" ศิลปิน มอส ปฏิภาณ (พ.ศ. 2548)- อัลบั้ม "ดอกไม้กับเปลวไฟ" ศิลปิน ปนัดดา เรืองวุฒิ (พ.ศ. 2548)- อัลบั้ม "เด็กเลี้ยงแกะ" ศิลปิน อัสนี วสันต์ (พ.ศ. 2549)- อัลบั้ม "Self Portrait" ศิลปิน เอิร์น กัลยกร นาคสมภพ (พ.ศ. 2549)

**คอนเสิร์ตเดี่ยว**
 Beau Big Concert ณ  MCC Hall The Mall Bangkapi วันเสาร์ที่ 5 กรกฎาคม 2540  แขกรับเชิญ เสาวลักษณ์ ลีละบุตร, มาช่า วัฒนพานิช และ อ้อม สุนิสา- Rhythm of Beau Sunita Concert ณ Royal Paragon Hall วันเสาร์ที่ 23 และ วันอาทิตย์ที่ 24 พฤศจิกายน 2562 แขกรับเชิญ จั๊ก ชวิน, ปิงปอง ศิรศักดิ์, ต้าร์ มิสเตอร์ทีม, ป๊อด ธนชัย

**คอนเสิร์ตกลุ่ม**
 ปี 2539 คอนเสิร์ต ตะโกนบอกฟ้า ตามหาเธออยู่ไหน- ปี 2539 คอนเสิร์ต Earthday #6 Teen For Green- ปี 2540 คอนเสิร์ต Mos-Tata & Friends- ปี 2540 คอนเสิร์ต Rock on Earth Project 2- ปี 2541 คอนเสิร์ต จากเพื่อน พี่ และน้อง แด่เรวัต พุทธินันทน์- ปี 2542 คอนเสิร์ต ธงไชย เซอร์วิส พิเศษ- ปี 2542 คอนเสิร์ต พลังแผ่นดิน- ปี 2545 คอนเสิร์ต ถูกใจคนไทย ร่วมใจใช้สินค้าถูกกฎหมาย- ปี 2545 คอนเสิร์ต 10 ปี Exact- ปี 2546 คอนเสิร์ต ด้วยมือ ด้วยใจ ด้วยกัน- ปี 2546 คอนเสิร์ต เส้นใหญ่ อัสนี-วสันต์- ปี 2546 คอนเสิร์ต 2 ทศวรรษ สลา คุณวุฒิ- ปี 2547 คอนเสิร์ต Byrd & Heart Concert Rhythm of the Nature- ปี 2549 คอนเสิร์ต Seefa #2 Deep Blue Concert ร่วมด้วย ใหม่ เจริญปุระ แอม เสาวลักษณ์ เจนนิเฟอร์ คิ้ม มาช่า วัฒนพานิช พลพล โก้ Mr. Saxman อ๊อฟ ปองศักดิ์ และศิลปินรับเชิญ เบน ชลาทิศ และ บอย Peacemaker- ปี 2550 คอนเสิร์ต Shows In One- ปี 2550 คอนเสิร์ต 25 ปี นิติพงษ์ ห่อนาค- ปี 2550 คอนเสิร์ต พี่กับน้องร้องเพลงน้ำเน่า จัดร่วมกับ ดา เอ็นโดรฟิน และ แอม เสาวลักษณ์- ปี 2551 คอนเสิร์ต Punch Concert ตาดำๆ ขอทำโชว์ สถานที่จัดงาน หอประชุมใหญ่ มหาวิทยาลัยธรรมศาสตร์ ท่าพระจันทร์- ปี 2551 GreenConcert #11 Seven Divas วันที่23-24 สิงหาคม 2551 ร่วมด้วย แอม เสาวลักษณ์ แหวน ฐิติมา ตุ๊ก วิยะดา ก้อย ศรัณย่า มิ้นท์ มาลีวัลย์ อุ๊ หฤทัย- ปี 2553 คอนเสิร์ต First Live Concert- ปี 2555 คอนเสิร์ต Nuvo B-Side ครั้งนี้คงถูกใจ สถานที่จัดงาน อิมแพ็ค อารีน่า เมืองทองธานี- ปี 2556 คอนเสิร์ต สามแยกปากหวาน- ปี 2557 คอนเสิร์ต Window of Memories สถานที่จัดงาน หอประชุมใหญ่ ศูนย์วัฒนธรรมแห่งประเทศไทย- ปี 2557 คอนเสิร์ต Ohm Chatree Live 2014 สถานที่จัดงาน ธันเดอร์โดม เมืองทองธานี- ปี 2558 คอนเสิร์ต big mountain music festival 7 สถานที่จัดงาน แก่งกระจาน คันทรี คลับ จ.เพชรบุรี- ปี 2559 คอนเสิร์ตล้านตลับ วันที่7-9/10/59 (3รอบ)  จัดร่วมกับ คริสติน่า อากีล่าร์ ใหม่ เจริญปุระ ทาทา ยัง นัท มีเรีย นิโคล เทริโอ- ปี 2559 คอนเสิร์ต Black Valentine Charity Concert สถานที่จัดงาน โรงละคร เคแบงก์ สยามพิฆเนศ- ปี 2560 คอนเสิร์ต Stage Fighter Round 2 Concert วันที่ 13 – 14 พฤษภาคม พ.ศ. 2560 สถานที่จัดงาน Royal Paragon Hall- ปี 2560 คอนเสิร์ต Ohm Chatree Live Rewat Forever 2017 สถานที่จัดงาน Royal Paragon Hall- ปี 2561 คอนเสิร์ต THE PLAYLIST CONCERT By Nueng Jakkawal สถานที่จัดงาน ไบเทค บางนา- ปี 2562 คอนเสิร์ต cassette festival สถานที่จัดงาน Royal Paragon Hall- ปี 2562 คอนเสิร์ต Krabi Naga Fest 2019 สถานที่จัดงาน หาดคลองม่วง จังหวัดกระบี่- ปี 2562 คอนเสิร์ต Singing Bird สถานที่จัดงาน Royal Paragon Hall- ปี 2563 คอนเสิร์ตออนไลน์การกุศล 60 ปี พระจอมเกล้าลาดกระบัง โสฬสและเพื่อน- ปี 2566 คอนเสิร์ต GRAMMY X RS : HIT100 วันที่ 28 – 29 ตุลาคม พ.ศ. 2566 สถานที่จัดงาน อิมแพ็ค อารีน่า เมืองทองธานี- ปี 2567 คอนเสิร์ต GRAMMY X RS : HIT100 Vol. 2 วันที่ 11 – 12 พฤษภาคม พ.ศ. 2567 สถานที่จัดงาน อิมแพ็ค อารีน่า เมืองทองธานี- ปี 2567 คอนเสิร์ต Hers

**โฆษณา**
 ซอสปรุงสำเร็จ โรซ่า เชฟ แอท โฮม

**รางวัลที่ได้รับ**
 อัลบั้มขายดีที่สุดในรอบปี 2539 จากมติชนโพล- รางวัล"ไดมอนด์สตาร์" คะแนนนิยมสูงสุดจากผู้ชมรายการ สมาคมชมดาว- รางวัลศิลปินหญิงยอดนิยม รางวัล VOTE AWARDS ปี 2539- อัลบั้มยอดนิยม รางวัล VOTE AWARDS ปี 2539- รางวัล "MISS MUSIC STAR" คะแนนนิยมจากคนทั่วประเทศ- นักร้องหญิงยอดนิยม จากนิตยสาร HEART ปี 2539- ศิลปินหน้าใหม่ยอดเยี่ยมและศิลปินหญิงยอดเยี่ยมรางวัล PEOPLE  AWARD 1997- รางวัล CHANNALV THAILAND BILLBOARD VIEWER'S   CHOICE AWARDS- รางวัลผู้ผลิตผลงานสื่อมวลชนดีเด่นเพื่อเยาวชน ประเภท นักร้องดีเด่นจากสำนักงานคณะกรรมการส่งเสริมและประสานงานเยาวชนแห่งชาติ (สยช.) ปี2539-2540 - นักร้องยอดนิยม "Z TOP POPULAR" ปี 2539 จากคลื่นแซด FM. 88.5

**อ้างอิง**

**แหล่งข้อมูลอื่น**
  โบ สุนิตา ลีติกุล - MSN บันเทิงfix-attempted=yes 
หมวดหมู่:บุคคลจากอำเภอหาดใหญ่
หมวดหมู่:ชาวไทยเชื้อสายจีน
หมวดหมู่:ชาวไทยเชื้อสายมอญ
หมวดหมู่:ชาวไทยเชื้อสายปาทาน
หมวดหมู่:ชาวไทยเชื้อสายพม่า
หมวดหมู่:ชาวไทยเชื้อสายอัฟกานิสถาน
หมวดหมู่:ชาวไทยเชื้อสายลาว
หมวดหมู่:พุทธศาสนิกชนชาวไทย
หมวดหมู่:บุคคลจากศาสนาอิสลามที่เปลี่ยนไปนับถือศาสนาพุทธ
หมวดหมู่:นักร้องหญิงชาวไทย
หมวดหมู่:ศิลปินสังกัดจีเอ็มเอ็ม แกรมมี่
หมวดหมู่:บุคคลจาก กศน.
หมวดหมู่:ศิลปินสังกัดแกรมมี่โกลด์
หมวดหมู่:นักร้องจากจังหวัดสงขลา